CELEX: 32010D0082
Language: hu
Date: 2010-02-09 00:00:00
Title: 2010/82/: A Bizottság határozata ( 2010. február 9.) egyes építési termékek tűzállósági osztályainak a dekorációs célú, tekercs vagy panel kiszerelésű falborítók tekintetében történő megállapításáról (az értesítés a C(2010) 397. számú dokumentummal történt) (EGT-vonatkozású szöveg)

11.2.2010   
            
            
               HU
            
            
               Az Európai Unió Hivatalos Lapja
            
            
               L 38/11
            
         A BIZOTTSÁG HATÁROZATA
   (2010. február 9.)
   egyes építési termékek tűzállósági osztályainak a dekorációs célú, tekercs vagy panel kiszerelésű falborítók tekintetében történő megállapításáról
   (az értesítés a C(2010) 397. számú dokumentummal történt)
   (EGT-vonatkozású szöveg)
   (2010/82/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre (1) és különösen annak 20. cikke (2) bekezdésére,
   mivel:
   
               (1)
            
            
               A 89/106/EGK irányelv megállapítja, hogy – az építményeknél a védelmi szintek között nemzeti, regionális és helyi szinten tapasztalható különbségek figyelembevétele érdekében – szükséges lehet olyan osztályok felállítása az értelmező dokumentumokban, amelyek minden egyes alapvető követelményre vonatkozóan jelzik a termékek teljesítményét. Ezeket a dokumentumokat a 89/106/EGK irányelv értelmező dokumentumairól szóló bizottsági közlemény (2) tartalmazza.
            
         
               (2)
            
            
               A tűzbiztonság alapvető követelményét illetően a 2. sz. értelmező dokumentum számos, egymással összefüggő intézkedést sorol fel; ezek az intézkedések együttesen határozzák meg azt a tűzbiztonsági stratégiát, amelyet az egyes tagállamok különféleképpen dolgoznak ki.
            
         
               (3)
            
            
               A 2. sz. értelmező dokumentumban szereplő, fent említett intézkedések egyike a következő: a tűz és a füst keletkezésének és terjedésének adott területen belül határt kell szabni azáltal, hogy korlátozzuk az építési termékek esetleges hozzájárulását a tűz teljes kibontakozásához.
            
         
               (4)
            
            
               E korlátozás mértéke csak olyan tűzállósági teljesítményszintekkel fejezhető ki, amelyek az építési termékeknek a végfelhasználás során tanúsított tűzállósági teljesítményét tükrözik.
            
         
               (5)
            
            
               Az építési termékek tűzzel szembeni viselkedés alapján történő osztályzása tekintetében a 89/106/EGK tanácsi irányelv végrehajtásáról szóló, 2000. február 8-i 2000/147/EK bizottsági határozat (3) összehangolt megoldásként osztályozási rendszert fogadott el.
            
         
               (6)
            
            
               A dekorációs célú, tekercs vagy panel kiszerelésű falborítók esetében szükség van a 2000/147/EK határozat által megállapított osztályozás használatára.
            
         
               (7)
            
            
               A 2000/147/EK határozatban megállapított osztályozáson belül számos építési termék és/vagy anyag tűzállósági teljesítménye egyértelműen meghatározott és a tagállamok tűzvédelmi hatóságai által kellőképpen ismert ahhoz, hogy ne legyen szükség e teljesítményjellemző tesztelésére.
            
         
               (8)
            
            
               Az e határozatban előírt intézkedések összhangban állnak az építésügyi állandó bizottság véleményével,
            
         ELFOGADTA EZT A HATÁROZATOT:
   1. cikk
   A melléklet tartalmazza azokat az építkezési termékeket és/vagy anyagokat, amelyek a „tűzállóság” teljesítményjellemzőre vonatkozó valamennyi követelményt kielégítik, és nem tesznek szükségessé további tesztelést.
   2. cikk
   E határozat mellékletében szerepelnek a 2000/147/EK határozattal elfogadott tűzállósági osztályozáson belül a különféle építési termékek és/vagy anyagok esetében alkalmazandó konkrét osztályok.
   3. cikk
   A termékeket, amennyiben az releváns, végső felhasználásuk vonatkozásában kell értékelni.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2010. február 9-én.
      
         
            a Bizottság részéről
         
         Günter VERHEUGEN
         
            alelnök
         
      
   
   
      (1)  HL L 40., 1989.2.11., 12. o.
   
      (2)  HL C 62., 1994.2.28., 1. o.
   
      (3)  HL L 50., 2000.2.23., 14. o.
   
      MELLÉKLET
      E melléklet táblázata azokat az építkezési termékeket és/vagy anyagokat sorolja fel, amelyek a „tűzállóság” teljesítményjellemzőre vonatkozó valamennyi követelményt kielégítik, és nem tesznek szükségessé további tesztelést.
      
         Táblázat
      
      
         A dekorációs célú, tekercs vagy lap kiszerelésű falborítók tűzállósági teljesítmény szerinti osztályozása:
      
      
                  Termék (1)
                  
               
               
                  Egységnyi területre jutó maximális tömeg
                  (g/m2)
               
               
                  Maximális vastagság
                  (mm)
               
               
                  Osztály (2)
                  
               
            
                  Cellulózrost-alapú falborítók
               
               
                  190
               
               
                  0,9
               
               
                  D-s3,d2
               
            
                  Cellulózrost-alapú, polimerrel bevont vagy nyomott falborítók
               
               
                  470
               
               
                  0,7
               
            
                  Cellulóz- és poliészterrost keverékét tartalmazó falborítók
               
               
                  160
               
               
                  0,3
               
            
                  Cellulóz- és poliészterrost keverékét tartalmazó, polimerrel bevont vagy nyomott falborítók
               
               
                  410
               
               
                  0,5
               
            
                  Polimerrel bevont szövet alapú falborítók
               
               
                  510
               
               
                  0,7
               
            
                  Cellulózrost vagy cellulóz- és poliészterrost hátlapú, szőtt textil falborítók
               
               
                  450
               
               
                  0,8
               
            
                  Cellulózrost vagy cellulóz- és poliészterrost hátlapú, PVC-habból készült falborítók
               
               
                  310
               
               
                  1,8
               
            
         (1)  Az EN 15102 szabványnak megfelelő olyan termékek, amelyek egy legalább az A2–s1,d0 osztályba tartozó, legalább 12 mm vastagságú és legalább 800 kg/m3 sűrűségű, keményítőt vagy keményítőt és PVA-t vagy cellulózt és PVA-t tartalmazó, valamint legfeljebb 200 g/m2 mennyiségű ragasztóval bevont felületre kerülnek fel.
      
         (2)  A 2000/147/EK bizottsági határozat mellékletének 1. táblázata által meghatározott osztály.